Bumm.sk | Horvát államfő: Mindent meg kell tenni a sziszeki finomító megmentéséért
INA-Mol-ügy
sziszeki finomító
2018. január 21. vasárnap - 09:33
Tomislav Coric környezetvédelmi és energetikai miniszter szombati sajtótájékoztatóján hangsúlyozta: az INA nem zárja be a sziszeki olajfinomítót, az továbbra is működni fog, mindössze egyik részlegében szünteti meg a munkát.
Emlékeztetett, hogy a horvát olajvállalat 2018-as évre vonatkozó üzleti tervében szerepel a sziszeki és a rijekiai finomító működésének összehangolása, amely 90-100 millió dollár megtakarítást eredményezne az INA-nak a következő három évben. Az igazgatóság ismertette az üzleti tervet a felügyelőbizottsággal, amely azt jóváhagyta - tette hozzá. A feleslegessé vált alkalmazottakat illetően a tárcavezető hangsúlyozta: nem kell félniük a jövőjüket illetően, mindenkinek új munkahelyet ajánlanak fel vagy végkielégítéssel távozhatnak a cégtől.
A sziszeki finomító bezárásáról évek óta tart a vita az INA vezetése és a horvát kormány, valamint a szakszervezetek között. A horvát olajvállalat szerint a finomítói kapacitások messze felülmúlják a beszűkült regionális piac keresletét, amely évek óta csökken, ezért fenntartható és hosszú távú megoldást kell találni a finomítói üzletágára. A horvát kormány ezzel szemben hallani sem akar a sziszeki finomító működésének beszüntetéséről. Az INA 49,08 százaléka a Molé, a magyar olajtársaság rendelkezik az irányítói jogokkal a társaságban. A cég 44,84 százaléka a horvát államé.
Közös nyilatkozat kiadására kötelezte a Mol-t és az INA-t a választottbíróság